"Manu, Laur și Ionuț sunt eroii zilei!
Cei trei polițiști l-au găsit pe Aryan în pădure dupa 24 de ore de cand a fost sesizată dispariția.
Acesta era speriat, dar a acceptat imediat să-i însoțească pe colegii noștri.
Mulțumim tuturor celor care au participat la activitățile de căutare, a fost un efort comun al tuturor structurilor Ministerului Afacerilor Interne, voluntari și jurnaliști!", transmite Inspectoratul de Poliție Județean Botoșani.
››› Vezi galeria foto ‹‹‹Copilul a fost găsit la mai bine de 24 de ore de la dispariţie
Micuţul a povestit că a văzut un lup mare în pădure şi că îl dor picioarele. A fost găsit la 5 ore de mers pe jos faţă de locul din care plecase.
Cel mic a supraviețuit temperaturilor extreme de noaptea trecută.
Pentru găsirea lui a fost o mobilizare impresionantă de forţe. În total, Aryan a fost căutat de aproape 500 de persoane.
Acum este în siguranţă, iar părinţii care erau plecaţi la muncă peste hotare s-au întors în ţară.